《读李白集》
唐代·齐己

竭云涛，刳巨鳌，搜括造化空牢牢。
冥心入海海神怖，骊龙不敢为珠主。
人间物象不供取，饱饮游神向悬圃。
锵金铿玉千馀篇，脍吞炙嚼人口传。
须知一一丈夫气，不是绮罗儿女言。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。